Diari Oficial de la Generalitat Valenciana


Sumari del DOGV 4750, del 11-05-2004 (2004/3936)

Juí verbal de desnonament per falta de pagament número 11/2004. Cèdula de notificació.
--------------------------------------------------------------------------------------

### Dades del document

Número de DOGV
:   4750

Data del DOGV
:   11-05-2004

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2004/3936


Organisme emissor
:   Jutjat de Primera Instància Número 2 d'Elx

Tipus de document
:   Anunci

Juí verbal de desnonament per falta de pagament número 11/2004. Cèdula de notificació. [2004/F3936]
  
Procediment: assumpte civil 11/2004.
  
Joaquín Manuel Mondéjar, secretari del Jutjat de Primera Instància número 2 d'Elx i el seu partit, faig saber:
  
En el juí verbal (desnonament per falta de pagament) número 11/2004 que es tramita en este jutjat, s'ha dictat la sentència que copiada literalment en el seu encapçalament i decisió és com seguix:
  
Sentència número 210
  
Elx, 4 de març de 2004
  
Marta Alba Tenza, jutgessa substituta del Jutjat de Primera Instància número 2 d'Elx i el seu partit, havent vist les presents actuacions de juí verbal número 11/2004, promogudes per Eugenio Ávila García i María del Carmen Aparicio Díaz, representats pel procurador dels tribunals senyor Pérez Rayón i dirigits pel lletrat senyor Ugarte Timón, contra Sonia Ramírez Sellés i María del Carmen Ramírez Sellés, en situació processal de rebel·lia. El procediment versa sobre desnonament per falta de pagament de la renda i reclamació de quantitat.
  
Decisió
  
Estime la demanda formulada pel procurador dels tribunals Félix Pérez Rayón, en nom i representació d'Eugenio Ávila García i María del Carmen Aparicio Díaz, contra Sonia Ramírez Sellés i María del Carmen Ramírez Sellés, declare resolt el contracte d'arrendament d'habitatge celebrat entre les parts el dia 11 de maig de 2003, i conseqüentment declare que és procedent el desnonament sol·licitat, com també condemne les demandades que desallotgen, deixen lliure, expedit i a disposició dels demandants l'habitatge situat a Santa Pola, Urbanització Costa Hispania número 23-A, sota apercebiment de llançament si no ho verifica, i que solidàriament abonen als demandants la suma de mil huit-cents huit euros (1.808 euros) per les rendes degudes des del mes de novembre de 2003 fins a febrer de 2004, ambdós inclusivament, i la quantitat corresponent a les rendes que vencen fins que es produïsca el desallotjament de l'habitatge a raó del que es va pactar en el contracte d'arrendament i al pagament de les costes processals.
  
Notifiqueu esta resolució a les parts i feu-los saber que contra esta es pot interposar recurs d'apel·lació, que haurà de preparar-se davant d'este jutjat en el termini dels cinc dies següents a la seua notificació, de conformitat amb el que s'establix en l'article 457 de la Llei d'Enjudiciament Civil de 7 de gener de 2000.
  
Esta és la meua sentència, de la qual s'expedirà testimoni perquè s'unisca a les actuacions, que pronuncie, mane i firme. Continuen les firmes. Rubricats.
  
I perquè valga de notificació en legal forma a les demandades rebels, expedisc el present edicte.